CELEX: 31984R3685
Language: el
Date: 1984-12-19 00:00:00
Title: Κανονισμός (ΕΟΚ) αριθ. 3685/84 του Συμβουλίου της 19ης Δεκεμβρίου 1984 για την τροποποίηση του κανονισμού (ΕΟΚ) αριθ. 337/79 περί κοινής οργανώσεως της αμπελοοινικής αγοράς

Avis juridique important

|

31984R3685

Κανονισμός (ΕΟΚ) αριθ. 3685/84 του Συμβουλίου της 19ης Δεκεμβρίου 1984 για την τροποποίηση του κανονισμού (ΕΟΚ) αριθ. 337/79 περί κοινής οργανώσεως της αμπελοοινικής αγοράς  

Επίσημη Εφημερίδα αριθ. L 341 της 29/12/1984 σ. 0001 - 0002 Ισπανική ειδική έκδοση: Κεφάλαιο 03 τόμος 33 σ. 0071  Πορτογαλική ειδική έκδοση : Κεφάλαιο 03 τόμος 33 σ. 0071 

***** ΚΑΝΟΝΙΣΜΟΣ (ΕΟΚ) αριθ. 3685/84 ΤΟΥ ΣΥΜΒΟΥΛΙΟΥ  της 19ης Δεκεμβρίου 1984  για την τροποποίηση του κανονισμού (ΕΟΚ) αριθ. 337/79 περί κοινής οργανώσεως της αμπελοοινικής αγοράς  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  τη γνώμη της Οικονομικής και Κοινωνικής Επιτροπής (3),  Εκτιμώντας:  ότι ορισμένοι εισαγόμενοι οίνοι που παρουσιάζουν χαρακτηριστικά διαφορετικά από τα χαρακτηριστικά των κοινοτικών οίνων μπορεί να παρουσιάζουν κάποιο ενδιαφέρον για την παραγωγή αφρωδών οίνων· ότι πρέπει να τροποποιηθεί κατά συνέπεια ο κανονισμός (ΕΟΚ) αριθ. 337/79 (4), προβλέποντας ωστόσο περιοριστικό κατάλογο των ποικιλιών και των περιοχών από τις οποίες μπορούν να προέρχονται αυτοί οι οίνοι,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 337/79 τροποποιείται ως εξής:  1. Παρεμβάλλεται το ακόλουθο άρθρο:  «Άρθρο 48α  Ο εισαγόμενος οίνος που μπορεί να χρησιμοποηθεί για την παραγωγή αφρωδών οίνων πρέπει να προέρχεται από ποικιλίες αμπέλου και από αμπελουργικές περιοχές οι οποίες εξασφαλίζουν χαρακτηριστικά που τον διαφοροποιούν από τον κοινοτικό οίνο.  Κατάλογος των ποικιλιών και των περιοχών που αναφέρονται στο πρώτο εδάφιο θεσπίζεται με τη διαδικασία που προβλέπεται στο άρθρο 67.»  2. Το σημείο 13 του παραρτήματος ΙΙ αντικαθίσταται από το ακόλουθο κείμενο:  «13. Αφρώδης οίνος: εκτός από παρέκκλιση που αναφέρεται στο άρθρο 48 παράγραφος 3, το προϊόν που λαμβάνεται από πρώτη ή δεύτερη αλκοολική ζύμωση:  - νωπών σταφυλών,  - γλεύκους σταφυλής,  - οίνου,  κατάλληλων να δώσουν επιτραπέζιο οίνο,  - επιτραπέζιου οίνου,  - vqprd,  - ή, σύμφωνα με τους όρους που αναφέρονται στο άρθρο 48α, εισαγόμενου οίνου,  το οποίο χαρακτηρίζεται κατά την εκπωμάτιση του δοχείου από έκλυση διοξειδίου του άνθρακος που προέρχεται αποκλειστικά από τη ζύμωση και το οποίο, διατηρούμενο σε θερμοκρασία 20°C εντός κλειστών δοχείων, ασκεί υπερπίεση λόγω του διαλυμένου διοξειδίου του άνθρακος τουλάχιστον 3 bar.»  Άρθρο 2  Ο παρών κανονισμός αρχίζει να ισχύει την 1η Ιανουαρίου 1985.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 19 Δεκεμβρίου 1984.  Για το Συμβούλιο  Ο Πρόεδρος  P. O'TOOLE  (1) ΕΕ αριθ. C 62 της 5. 3. 1984, σ. 29.  (2) ΕΕ αριθ. C 104 της 16. 4. 1984, σ. 96.  (3) ΕΕ αριθ. C 103 της 16. 4. 1984, σ. 21.  (4) ΕΕ αριθ. L 54 της 5. 3. 1979, σ. 1.